《暮春山中风雪如腊》
明代·周瑛

春光怜欲尽，气候未全平。屋霰激寒响，檐风吹朔声。

蚕登何处箔，牛废此时耕。岁计知无赖，凭谁达圣明。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。